VNT บวกเกือบ 3% โบรกฯแนะ “ซื้อ” เคาะเป้า 31 บ. ชี้สะท้อนปัจจัยเชิงลบไปแล้วก่อนหน้านี้
VNT บวกเกือบ 3% โบรกฯแนะ "ซื้อ" เคาะเป้า 31 บ. ชี้สะท้อนปัจจัยเชิงลบไปแล้วก่อนหน้านี้ โดย ณ เวลา 14.39 น. ราคาอยู่ที่ 26 บาท บวก 0.75 บาท หรือ 2.97% สูงสุดที่ 26.75 บาท ต่ำสุดที่ 25.25 บาท มูลค่าซื้อขายที่ 30.48 ล้านบาท
27 มิ.ย. 2561

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ณ เวลา 14.39 น. ราคาอยู่ที่ 26 บาท บวก 0.75 บาท หรือ 2.97% สูงสุดที่ 26.75 บาท ต่ำสุดที่ 25.25 บาท มูลค่าซื้อขายที่ 30.48 ล้านบาท

ด้าน บล.ยูโอบี เคย์เฮียน ระบุในบทวิเคราะห์ (26 มิ.ย.) แนะนำ “ซื้อ” VNTราคาเป้าหมาย 31 บาท โดยคาดว่า VNT จะรายงานกำไรสุทธิไตรมาส 2/61 ที่ 661 ลบ. ซึ่งต่ำกว่า Consensus 17% เนื่องจากปริมาณขายน่าจะได้รับผลกระทบจากการปิดโรงงานผลิตที่ไม่ได้รับคาดหมาย อย่างไรก็ตามมองว่าราคา VNT ปรับตัวลงกว่า 11% ซึ่งได้สะท้อนปัจจัยเชิงลบไปแล้ว มองว่าราคาปัจจุบันอยู่ในระดับที่น่าสนใจ ปรับคำแนะนำเป็น “ซื้อ” ที่ราคาเป้าหมาย 31.00 บาท
 